**Településrendezési eszközök módosítása (Rp.I.150-32)**

Tájékoztatunk minden érintettet, hogy Máriakálnok Község Önkormányzatának Képviselő-testülete településrendezési tervének módosítását határozta el.

A módosítás a vonatkozó jogszabályi előírásoknak megfelelően- a 419/2021. (VII.15.) kormányrendelet alapján - **egyszerűsített eljárással történik**.

Cél, hogy Máriakálnokon az úgynevezett Aranyos-szigeti Fejlesztési Területre vonatkozó településrendezési terv módosítása a területen folyamatban lévő beruházási munkálatok további elvégzését lehetővé tegye.

A **véleményezési dokumentáció valamint a környezeti értékelés dokumentációja** elérhető Máriakálnok község honlapján a Dokumentumtár "Rendezési tervek/Partnerségi eljárás" alkönyvtárában.

**A partnerségi egyeztetés keretében a partnereknek lehetőségük van a módosítások kapcsán véleményt megfogalmazni.**

Javaslatot, véleményt írásos formában tehetnek a partnerek, a következő módon:

1. postai úton Máriakálnok Község Önkormányzata címére (9231 Máriakálnok, Rákóczi út 6.) küldött levélben,
2. az önkormányzati hivatal postaládájában elhelyezett levélben vagy
3. elektronikus levélben az aljegyzo@mariakalnok.hu e-mail címre.

**A vélemények beérkezésének jogvesztő határideje: 2024. január 15.**

A partnerségi egyeztetés egyéb szabályait Máriakálnok Község Önkormányzata Képviselő-testületének a partnerségi egyeztetés szabályairól szóló 4/2017. (II. 20.) önkormányzati rendelete tartalmazza, mely elérhető a Nemzeti Jogszabálytár felületén vagy a következő közvetlen linkre kattintva:

<https://or.njt.hu/onkorm/-:-:3201:2017:4:1:-:-:-/1/10>

Máriakálnok, 2023. december 13.

Dr. Tóásóné Gáspár Emma s.k.

polgármester